
OBRAZLOŽENJE PRORAČUNA GRADA DELNICA ZA  2027. GODINU S PROJEKCIJAMA ZA 2028. I 2029. GODINU.




















PRORAČUN 2026-2028

· Prikaz troškova po odjelima - Sukladno Zakonu o proračunu i Pravilniku o proračunskom računovodstvu propisuju da se rashodi i izdaci moraju evidentirati i prikazivati po organizacijskoj klasifikaciji, tj. po odjelima / upravnim tijelima, šta omogućuje
· transparentnost trošenja javnog novca,
· javnost rada svakog odjela 
· odgovornost čelnika odjela (svaki upravni odjel odgovara za financijski plan i izvršenje članak 17. Zakona o proračunu)

· Organizacijska klasifikacija u proračunu
Svaka JLS ima organizacijsku strukturu a Gradu Delnicama imamo tri upravna odjela
· Upravni odjel za financije i projekte
· Upravni odjel za komunalni sustav, imovinu, promet i zaštitu okoliša
· Upravni odjel za lokalnu samoupravu, društvene djelatnosti i opće poslove
Troškovi se raspoređuju po tim odjelima jer svaki:
· ima vlastite zadatke i programe,
· donosi svoj plan rashoda,
· ima rukovoditelja koji odgovara za provedbu proračuna.
Bolje upravljanje i kontrola
Zaseban prikaz troškova po odjelima omogućuje:
· praćenje učinkovitosti (koliko koji odjel troši i što postiže),
· analizu troškova (npr. može se vidjeti gdje ima prostora za racionalizaciju),
· planiranje budućih proračuna temeljem podataka iz prethodnih godina.
Praktična svrha – izvještavanje i planiranje
Takav prikaz koristi se u:
· Proračunu (planirani troškovi po odjelima),
· Izvještajima o izvršenju proračuna (ostvareni troškovi),
· Internim izvještajima za upravljanje i reviziju.








OPĆI DIO PRORAČUNA

PRIHODI POSLOVANJA

Ukupni prihodi poslovanja u 2026. godini planiraju se u iznosu od 8.116.974 EUR. U strukturi prihoda poslovanja jedan od najvećih udjela imaju porezni prihodi (nenamjenski) sa 3.871.670 EUR i prihodi od pomoći iz inozemstva i od subjekata unutar općeg proračuna u ukupnim prihodima (namjenski) sudjeluju sa 2.144.800 EUR, prihodi od upravnih i administrativnih  pristojbi, pristojbi  po posebnim  propisima i  naknade u iznosu od 1.955.355 EUR, prihodi od imovine planirani su sa 103.549 EUR te prihodi od prodaje proizvoda i robe te pruženih usluga i prihodi od donacija  sa 39.600 EUR. Prihodi od kazni i upravnih mjera i ostalih prihoda planirani su sa 2.000 EUR. 




PRIHODI OD POREZA

Porezni prihodi projicirani su za razdoblje 2027-2029. na temelju ostvarenja prihoda iz prethodnih godina (te porezne reforme vezane za ukidanje poreza na mirovine koje su veće od 600 eur a manje od 5.000 eur). Kako bi se ublažio pad prihoda proračuna jedinica lokalne i područne (regionalne) samouprave, prije pet godina je došlo do izmjena Zakona o financiranju jedinica lokalne i područne (regionalne) samouprave. Navedenim izmjenama i dopunama Zakona mijenjao se udio raspodjele u porezu na dohodak na sljedeći način:
1. udio općine, odnosno grada se povećao sa 60% na 74%
2. udio županije se povećao sa 17% na 20%. 
3. udio za decentralizirane funkcije ostaje 6%
4. udio za fiskalno izravnanje od 17% se ukida iz raspodjele.
Općina, grad, županija i Grad Zagreb, koji prema posebnim propisima financiraju decentralizirane funkcije, raspodjeljuju udio za decentralizirane funkcije na sljedeći način:
– za osnovno školstvo 1,9 %
– za srednje školstvo 1,3 %
– za socijalnu skrb 0,8 %, i to 0,2 % za centre za socijalnu skrb i 0,6 % za domove za starije i nemoćne osobe
– za zdravstvo 1,0 %
– za vatrogastvo – javne vatrogasne postrojbe 1,0 %.

Model fiskalnog izravnanja koji se primjenjuje temeljem važećeg Zakona, temelji se na kapacitetu ostvarenih poreznih prihoda, referentnoj vrijednosti kapaciteta ostvarenih poreznih prihoda te sredstvima prikupljenima iz udjela u porezu na dohodak za fiskalno izravnanje po stopi od 17%. Navedenim izmjenama i dopunama Zakona, umjesto udjela fiskalnog izravnanja od 17%, koji se izdvaja iz poreza na dohodak, sredstva fiskalnog izravnanja osiguravati će se u državnom proračunu.
Prihodi od poreza  u slijedećem razdoblju planirani su u visini od  3.871.670 EUR, a u projekcijama na razini 2027.godine. 
Grad Delnice mora se osloniti na uvjete s kojima se susreće svaki dan, odnosno financijskim pokazateljima na području Grada Delnica bez obzira na makroekonomske pokazatelje na državnoj razini.



POMOĆI IZ INOZEMSTVA I OD SUBJEKATA UNUTAR OPĆEG PRORAČUNA

Navedeni se prihodi za 2027. godinu planiraju se u iznosu 2.144.800 EUR. Pomoći iz inozemstva i od subjekata unutar općeg proračuna planiraju se za projekte:
	
	PRIHODI
	RASHODI

	Tekuće pomoći iz županijskog proračuna
	22.000

	ODRŽ.NERAZ.CESTA 17.000, ADVENT/RIKA 5.000

	
Tekuće pomoći iz državnog proračuna
	148.000
FISKALNA ODRŽIVOST DJ.VRTIĆA 138.000
DRVA 10.000

	DODATNI IZVOR FINANCIRANJA ZA DOSTUPNOST, ODRŽIVOST I PRIUŠTIVOST RANOG I PREDŠKOLSKOG ODGOJA I OBRAZOVANJA UZ POSTOJEĆU RAZINU DV 
OGRJEV ZA SOC.UGROŽENE 10.00


	Pomoći fiskalnog izravnanja
	260.000

	NENAMJENSKI PRIHOD 

	*Kapitalne pomoći iz državnog proračuna
	902.500 
	VATROGASNI DOM 100.000,STEPENICE ŽELJEZNIČKA 27.500, DJ IGRALIŠTA 15.000,TRG GRGE M. 760.000

	Kapitalne pomoći iz županijskog proračuna
	161.900
	TRG GRGE 40.000, IZRADA DOK. 15.000, VATROGASNI 84.400, STEP.ŽELJ/SPOJ D-3 KRANJČEVIĆEVA 22.500


	Tekuće pomoći od ostalih izvan proračunskih korisnika-Hrvatske ceste
	43.000
	ZIMSKA SLUŽBA 43.000

	Tekuće pomoći za decentralizirane funkcije  
	260.000
	JVP

	

Kapitalne pomoći temeljem prijenosa EU sredstava
	  300.0000+28.000
	REKONSTRUKCIJA VATROGASNOG DOMA 300.000
PROSTORNO PLANSKA DOKUMENTACIJA 28.000




Ostatak pomoći u iznosu od 19.400 eura odnosi se na tekuće pomoći proračunskim korisnicima iz proračuna koji im nije nadležan (Ministarstva znanosti i obrazovanja. Pomoći se odnose na program predškole i prihoda od HZZ-a za program stručnog osposobljavanja odgojitelja, ) te kapitalne pomoći proračunskim korisnicima iz proračuna koji im nije nadležan (Ministarstvo kulture - nabava knjiga za knjižnicu)


PRIHODI OD IMOVINE

Prihodi od imovine planirani su u iznosu od 103.549 EUR, a najveći udio imaju prihodi od nefinancijske imovine  u iznosu od 99.649 EUR ( prihodi od zakupa poslovnog prostora, zakup javnih površina, zakupa garaža, pravo služnosti –HT, nezakonita izgradnja...). Planirani iznos za prihode od financijske imovine od 3.900 EUR odnosi se na prihode od  zateznih kamata.





PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA

U 2027. godini planiraju se ostvariti prihodi od upravnih i administrativnih pristojbi, pristojbi po posebnim propisima i naknada u iznosu od 1.955.355 EUR. Najveći udio imaju prihodi od komunalne naknade u iznosu od 1.300.000 EUR, komunalni doprinos 100.000 EUR, doprinos za šume 300.000 EUR , ostali nespomenuti prihodi 55.000 EUR ( refundacije, održavanje, Sović Laz), prihodi od prodaje državnih biljega , boravišne pristojbe. Prihodi sufinanciranja cijene usluga, participacije i slično iznosi 187.930 eura a odnosi se na proračunske korisnike (DV – udio roditelja i knjižnica – članarine)


PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA 

U sljedećoj proračunskoj godini planira se ostvariti prihod od prodaje proizvoda i robe te pruženih usluga i prihodi od donacija u iznosu od 39.600 EUR. Prihod od pruženih usluga odnosi se na vođenje vodne naknade za Hrvatske vode te bi za usluge vođenje trebali ostvariti prihod od 20.000 eura, a  iznos od 14.600 eura odnosi se na proračunske korisnike, a 5.000 eura odnosi se na donaciju za Adventsku bajku od TZ Gorskog kotara.



KAZNE UPRAVNE MJERE I OSTALI PRIHODI

Prihodi od kazni, upravnih mjera i ostali prihodi planirani su u visini od  2.000 eura. Sačinjavaju ih kazne za porezne i druge prekršaje, naplaćeni troškovi prisilne naplate te  kazne koje se naplaćuju obavljanjem poslova nadzora nepropisno zaustavljenih i parkiranih vozila. 



 PRIHODI OD PRODAJE NEFINANCIJSKE IMOVINE


Prihodi od prodaje nefinancijske imovine planiraju se u visini od 1.004.389 EUR u 2027. godini. Prihodi od prodaje zemljišta (zemljište u Lučicama, Delnicama) u vlasništvu Grada kao i prihodi od prodaje ostalih stambenih objekata, prihodi od  prodaje stanova na kojima postoji stanarsko pravo, te prodaja stanova na rate u Lučicama (Radnička 6)

 

RASPOLOŽIVA SREDSTVA IZ PRETHODNIH GODINA (VIŠAK PRIHODA)

Planirani kumulirani  manjak Grada i proračunskih korisnika iznosi  - 219.189 eura koji se rasporedio po odjelima i proračunskim korisnicima.


































RASHODI I IZDACI PRORAČUNA

Prijedlog rashoda i izdataka Proračuna Grada Delnica za 2027. godinu iznosi 9.302.174 eura. Projekcija ukupnih rashoda i izdataka za 2028. godinu iznosi 11.167,938 eura, a projekcija za 2029. godinu iznosi 10.084.504 eura.
RASHODI POSLOVANJA 
Rashodi poslovanja za cijeli sustav (Grad i proračunski korisnici) planiraju se u 2027. godini u iznosu 6.580.944 eura, u 2028. godini iznose 8.213.615 eura, a u 2029. godini iznose 6.380.181 eura. Rashodi poslovanja obuhvaćaju rashode za zaposlene, materijalne rashode, financijske rashode, rashode za subvencije, pomoći dane u inozemstvo i unutar općeg proračuna, naknade građanima i kućanstvima na temelju osiguranja i druge naknade, te rashode za donacije , kazne naknade šteta i kapitalne pomoći. 
U nastavku slijedi prikaz pojedinih skupina rashoda unutar rashoda poslovanja.
RASHODI ZA ZAPOSLENE
Rashodi za zaposlene u 2027. godini se planiraju u iznosu 2.707.086 eura. za cijeli sustav (Gradsku upravu i proračunske korisnike) U projekciji za 2028. godinu planiraju se u iznosu 2.617.036 eura, a u 2029. godini u iznosu od 2.642.602 eura. Rashodi za zaposlene obuhvaćaju plaće, doprinose na plaće i ostale rashode za zaposlene (otpremnine…) gradske uprave i proračunskih korisnika. 
MATERIJALNI RASHODI
Materijalni rashodi su u 2027. godini planirani u iznosu od 2.722.503 eura, u 2028. godini u iznosu od 2.690.724 eura, a u 2029.godini  2.619.724 eura. Materijalni rashodi predstavljaju troškove koji nastaju u redovnom poslovanju gradske uprave i svih proračunski korisnika. Ovi rashodi odnose se na nabavu roba i usluga potrebnih za svakodnevno poslovanje, održavanje komunalne infrastrukture te provedbu programa i aktivnosti iz djelokruga lokalne samouprave. Sredstva se koriste racionalno i u skladu s načelima transparentnog i učinkovitog trošenja proračunskih sredstava, uz poštivanje svih zakonskih propisa i internih akata Grada Delnica. Materijalni rashodi uključuju: Naknade troškova zaposlenima kao što su službena putovanja, naknade za prijevoz, usavršavanje zaposlenika. Rashodi za materijal i energiju poput uredskog materijala, goriva, električne energije, grijanja te ostalih režijskih troškova. Rashodi za usluge obuhvaćaju usluge telefona, interneta, pošte i prijevoza, veterinarske usluge, računalne usluge, održavanje zelenih i javno-prometnih površina, javne rasvjete, nerazvrstanih cesta te druge rashode vezane uz održavanje komunalne infrastrukture. Ostali nespomenuti rashodi poslovanja kao što su naknade za rad predstavničkih i izvršnih tijela, povjerenstava i slično, premije osiguranja, reprezentacija, članarine i drugo.




FINANCIJSKI RASHODI 
Financijski rashodi se planiraju u iznosu od 60.700 eura u 2027. godini. Unutar financijskih rashoda se planiraju rashodi za kamate za primljene zajmove, rashodi za bankarske usluge, usluge platnog prometa i ostali nespomenuti financijski rashodi. U 2028. i 2029. godini se financijski rashodi planiraju u manjem iznosu iz razloga otplate kredita.
SUBVENCIJE 
Subvencije se planiraju u iznosu od 79.750 eura u 2027. godini te u istim iznosima u 2028. i 2029. godini. Najznačajniji dio sredstava se odnosi na subvenciju poslovanja Radio Gorski kotar. Osim navedenog, u 2027. godini se planira subvencija koja se odnosi na potpore poduzetništvu kroz sufinanciranje raznih poduzetničkih projekata i programa kao i potpore programima za turizam.

POMOĆI DANE U INOZEMSTVO I UNUTAR OPĆEG PRORAČUNA
Pomoći dane u inozemstvo i unutar općeg proračuna odnose se na tekuće i kapitalne pomoći unutar općeg proračuna i drugim proračunima a u 2027. godini se planiraju u iznosu 113.555 eura. Planirani rashodi se odnose na razne namjene i aktivnosti škola. U projekcijskim godinama planira se isti iznos.
NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE
Naknade građanima i kućanstvima na temelju osiguranja i druge naknade planiraju se u iznosu 263.000 eura u 2027. godini te isti iznosi u 2028. i 2028. godini. Naknade građanima i kućanstvima odnose se najvećim dijelom na naknade unutar Socijalnog programa Grada Delnica. Unutar ove skupine rashoda nalaze se još i rashodi za stipendije učenicima i studentima, novčana donacija za novorođenu djecu, nabava obrazovnog materijala za učenike osnovnih škola, rashodi za smještaj djece u predškolske ustanove kojima Grad Delnice nije osnivač, programe škola, dar za Uskrs i Božić za umirovljenike.
RASHODI ZA DONACIJE , KAZNE , NAKNADE ŠTETE I KAPITALNE POMOĆI
Ostali rashodi se u 2027. godini planiraju u iznosu 634.350 eura u 2028.godini 2.389.350 eura i u 2029. godini. 601.350 eura .U strukturi ove skupine rashoda, rashodi se razvrstavaju na tekuće i kapitalne donacije te kapitalne pomoći. Tekuće donacije obuhvaćaju rashode za financiranje programa javnih potreba u kulturi i javnih potreba u sportu i tehničkoj kulturi, za zdravstvene programe i programe u socijalnoj skrbi, za suradnju s udrugama, sredstva za političke stranke, sredstva za provođenje aktivnosti zaštite i spašavanja. Rashodi za kapitalne pomoći se najvećim dijelom odnose na sredstva usmjerena prema gradskim trgovačkim društvima. Odnose se na rashode izgradnje objekata i uređaja komunalne infrastrukture s komunalnim društvima u razvojnim programima gospodarenja otpadom. 


RASHODI ZA NABAVU NEFINANCIJSKE IMOVINE (KAPITALNI RASHODI) 
Rashodi za nabavu nefinancijske imovine (kapitalni rashodi) planiraju se u iznosu od 2.008.230 eura u 2027. godini, u 2028. u iznosu od 2.320.323 eura, a u 2029. godini u iznosu od 3.070.323 eura. Kapitalni rashodi u 2028. i 2029. godini planirani su sukladno dinamici dovršetka pojedinih investicija ali isto tako i novih investicija. Veliki iznosi planiranih kapitalnih rashoda u idućem razdoblju se odnose na značajne infrastrukturne projekte Grada Delnica. (Rekonstrukcija vatrogasnog doma, trg Grge Marjanovića, izgradnja spoja D-3 i Kranjčevićeve…)

RASHODI ZA NABAVU NEPROIZVEDENE DUGOTRAJNE IMOVINE (KUPNJA ZEMLJIŠTA, LICENCI) Rashodi za nabavu neproizvedene dugotrajne imovine planiraju se u iznosu od 713.800 eura u 2027. godini, te u 2028. godini i u 2029. godini u iznosu od 103.800 eura. Visina navedenog rashoda u 2027. godini odnosi se prije svega na rekonstrukciju vatrogasnog doma (u vlasništvu DVD-a Delnice) te na rashode vezano za otkup zemljišta

RASHODI ZA NABAVU PROIZVEDENE DUGOTRAJNE IMOVINE  Rashodi za nabavu proizvedene dugotrajne imovine se u 2027. godini planiraju se u iznosu od 1.157.080 eura, u 2028. godini u iznosu 2.081.923 eura i u 2029. godini u iznosu 2.831.923 eura. Ovi rashodi se odnose na rashode za kupnju i izgradnju građevinskih objekata, rashode za nabavu nematerijalne proizvedene imovine (Trg Grge Marijanovića), rashode za nabavu opreme, rashode za nabavu knjiga.


RASHODI ZA DODATNA ULAGANJA NA NEFINANCIJSKOJ IMOVINI 
U 2027. godini ovi se rashodi planiraju u iznosu od 137.350 eura, a u sljedećim godinama u iznosima od 134.600 eura. Rashodi se odnose na izradu projektne dokumentacije i strategije upravljanja imovinom.


IZDACI ZA FINANCIJSKU IMOVINU I OTPLATE ZAJMOVA
Izdaci za financijsku imovinu i otplate zajmova se planiraju u iznosu 713.000 eura u 2027. godini dok u sljedećim godinama 634.000 eura a odnosi se na zaduženja za kapitalne investicije kao i za otplatu leasinga za vozilo za JVP
Grad Delnice se krajem 2014. godine zadužio kod HBOR-a za 1.592.037,11 eura za
kapitalnu investiciju Supilova ulica, rekonstrukcije ulice I.G.Kovačića i obnove asfaltnog
kolnika ulice Trg 138. brigade HV i prolaz Hrvatskih šuma. Otplata glavnice počela je teći u
08. mjesecu 2017.godine
U 2020. godini Grad Delnice se zadužio za kapitalnu investiciju „Izgradnja nogostupa
i oborinske odvodnje u Lučicama„ i „Javna rasvjeta Delnice-Lučice i Lučička cesta “ u
iznosu od 849.425,99 eura. Otplata glavnice počinje teći od 31.01.2023. godine
U 2021. godini Grad Delnice se zadužio kod HBOR-a za financiranje kapitalnog
projekta “ Energetska obnova JR Led lampe ”u iznosu od 398.168,43 eura. Otplata glavnice
počela je teći od 31.07.2022. godine.
U 2024. godini Grad Delnice se zadužio kod Erste banke za financiranje kapitalnih
projekata Dječji vrtić-dogradnja, Zamjena asfaltne podloge - ulica kralja Zvonimira i uređenje
ulice Ograja u iznosu od 998.000,00 eura. Otplata glavnice počinje teče od 05. mjeseca 2026.
godine.

Upravni odjel za financije i projekte 

U Odjelu za financije i projekte obavljaju se sljedeći poslovi:
1.izrada uputa i smjernica za izradu prijedloga Proračuna Grada i financijskih planova proračunskih korisnika, sukladno Zakonu o proračunu, 
2.izrada nacrta prijedloga proračuna Grada, Odluke o izvršenju proračuna i izrada godišnjeg i polugodišnjeg izvještaja o izvršenju proračuna Grada i dr. izvješća u skladu sa zakonom, praćenje ostvarivanja proračunskih prihoda i rashoda Grada, predlaganje i poduzimanje potrebnih mjera, komunikacija sa informatičkim  servisima vezano uz programe iz ovog odjela,
3.izrada nacrta i prijedloga općih, internih i drugih akata za Gradsko vijeće i gradonačelnika, iz nadležnosti Odjela, u skladu sa zakonom i provođenje istih,
4.evidencija, praćenje, nadzor, predlaganje i provođenje mjera radi povećanja prihoda i poboljšanja stanja naplate svih javnih prihoda gradskog proračuna, zakonskih, ugovorenih i dr. potraživanja, slanje opomena, priprema i pokretanje prisilne naplate putem nadležnih tijela, prati stečajne i likvidacijske postupke i prijavljuje potraživanja Grada, poduzima mjere za naplatu gradskih poreza samostalno i u suradnji s Poreznom upravom, tromjesečno izvješćuje gradonačelnika o stanju duga i dužnicima s osnova korištenja gradske imovine, koncesije i dr. dugovanjima, 
5.poduzima pravne radnje, pokreće i vodi postupke za prisilnu naplatu potraživanja, u okviru nadležnosti Grada (sudski, ovršni i dr. postupci),
6.financijsko-računovodstveni poslovi, blagajnički poslovi i poslovi likvidature, kontiranja i knjiženja knjigovodstvene dokumentacije, vođenje materijalnog knjigovodstva, obračun i isplata plaća, financijsko-računovodstveni poslovi, blagajnički poslovi i poslovi likvidature, kontiranja i knjiženja knjigovodstvene dokumentacije, vođenje materijalnog knjigovodstva, obračun i isplata plaća, isplata ugovora o djelu, autorskih te umjetničkih honorara,
7.poslovi u vezi gradske riznice u cilju racionalnog korištenja proračunskih sredstava od strane svih proračunskih korisnika, sukladno Zakonu o proračunu, Proračunu Grada, Odluci o izvršavanju proračuna, drugim financijskim propisima i aktima Grada, koordinacija s proračunskim korisnicima s tim u vezi, 
8.provodi aktivnosti uspostave, provedbe i razvoja sustava financijskog upravljanja i kontrole gradske uprave, organiziranja, koordiniranja i sastavljanja izjave o fiskalnoj odgovornosti i drugih akata vezanih za Zakon o fiskalnoj odgovornosti te obavlja i druge poslove vezane uz sustav unutarnjih financijskih kontrola (izrada procedura za obavljanje pojedinih aktivnosti, procjena rizika i izrada i ažuriranje registra rizika, itd.) te briga o zakonitom radu i otklanjanju eventualnih nepravilnosti, koordinira izradu i kontrolira Izjave o fiskalnoj odgovornosti proračunskih korisnika i trgovačkih društava u vlasništvu ili suvlasništvu Grada, u skladu sa zakonom i propisima, 
9.poslovi koordinacije s proračunskim i izvanproračunskim korisnicima u izradi prijedloga plana razvojnih programa i prijedloga financijskog plana te sastavljanju i podnošenju financijskih izvješća te izrada zajedničkog prijedloga plana razvojnih programa ustanova kojih je Grad osnivač i drugih korisnika proračuna, u skladu sa Zakonom o proračunu, 
10.poslovi u svezi nacionalnih manjina iz nadležnosti Grada i mjesnih odbora, vezano za pomoć i koordinaciju u vezi financijskog poslovanja i provedbe financijskih propisa, u cilju zakonitog i propisanog financijsko poslovanja i transfera osiguranih namjenskih proračunskih sredstava i sastavljanja izvješća, izjava o fiskalnoj odgovornosti i drugih akata u vezi financijskog poslovanja, u skladu sa zakonom, 
11.priprema i koordinira popis imovine i obveza, kontrolira ispravnost popisnih lista dugotrajne i druge imovine, predlaže gradonačelniku mjere za naplatu potraživanja i otpis nenaplativih i zastarjelih potraživanja, sukladno propisima,
12.priprema i izrađuje dokumentaciju vezano uz zaduživanje Grada i davanje jamstava i suglasnosti za zaduživanje proračunskih korisnika i trgovačkih društava kojih je Grad osnivač te izrađuje sva prateća propisana izvješća,
13.poslovi pripreme, proučavanja i vrednovanja prijedloga programa i projekata koji se kandidiraju za korištenje sredstava iz nacionalnih i fondova Europske unije kao i drugih međunarodnih izvora financiranja, suradnja s predstavnicima državnih i drugih tijela i stručnih organizacija te stranih i međunarodnih institucija, u planiranju i provođenju razvojnih programa, 
14.praćenje nacionalnih kao i međunarodnih natječaja te priprema dokumentacije za prijavu i provođenje projekata, predlaganje i izrada elaborata i razvojnih programa, poticaj razvoja gospodarstva, poduzetništva, obrtništva i poljoprivrede i osiguranje uvjeta za razvitak gospodarskih djelatnosti od važnosti za Grad, ispitivanje interesa i vrsta poduzetničkih aktivnosti i predlaganje osiguranja inicijalnih sredstava za razvoj poduzetništva te pomoć poduzetnicima za realizaciju pojedinih programa, predlaganje i izrada programa, potpora gospodarstvu, poljoprivredi i turizmu u cilju poticaja razvoja, provođenje nadzora namjenskog korištenja gradskih potpora i donacija u svom djelokrugu, 
15. poslovi prijave na natječaje za razvoj javne turističke ponude i infrastrukture kroz sufinanciranja nacionalnih izvora, fondova Europske unije i ostalih izvora financiranja,
16.poslovi u vezi javne nabave i provedba nabave za potrebe gradske uprave, pripreme prijedloga nabave, vođenje evidencije nabava, poslovi u vezi pripreme, vođenja registra ugovora nabave i okvirnih sporazuma te njihove objave, sastavljanja izvješća i dr. sukladno Zakonu o javnoj nabavi, podzakonskim propisima i aktima Grada, koordiniranje aktivnosti na planiranju potreba za nabavama, kontrola zaprimljenih zahtjeva za pokretanje postupaka javne u smislu usklađenosti sa zakonom, planom nabave i proračunom, izrada i objava plana nabave te ažuriranje istog tijekom proračunske godine, 
17.vodi evidenciju i obavlja procjenu stanja imovine Grada, ustrojava analitičku evidenciju dugotrajne nefinancijske imovine po vrsti, količini i vrijednosti (nabavna i otpisana),
18.poslovi osiguranja imovine u vlasništvu Grada,
19. aktivnosti vezane uz obračun za jednokratnu otplatu stanova sa stanarskim pravom,
20. drugi poslovi iz samoupravnog djelokruga Grada i Odjela u skladu s zakonom, drugim propisima i aktima Grada te po nalogu gradonačelnika.

OBRAZLOŽENJE PRORAČUNA GRADA DELNICA ZA 2027.GODINU S PROJEKCIJAMA ZA 2028. I 2029. GODINU

Upravni odjel za financije i projekte
Izvori financiranja na razini odjela

[bookmark: _Hlk87358338][image: ]
[image: ]





















UPRAVNI ODJEL ZA FINANCIJE I PROJEKTE

Razdjel  obuhvaća rashode i izdatke Upravnog odjela za financije i projekte koji su u 2027. godini planirani u iznosu od 1.811.675,00 eura, a koji su u strukturi ukupnih rashoda i izdataka zastupljeni s 19,48%. U projekciji za 2028. godinu rashodi ovog razdjela planirani su u iznosu od 1.671.825,00 eura, a u projekciji za 2028. godinu u iznosu od 1.674.991,00 euro.


Obrazloženje  programa

PROGRAM UPRAVA I ADMINISTRACIJA

Opis programa, svrha programa:
Program obuhvaća aktivnosti kojima se osiguravaju sredstva za redovno financiranje prava zaposlenika iz radnog odnosa za sva upravna tijela gradske uprave, aktivnosti za podmirivanje materijalnih rashoda kao npr. naknade za prijevoz zaposlenika, uredski materijal te aktivnosti za podmirenje financijskih rashoda (usluge platnog prometa, usluge banaka, zatezne kamate).
Zakonske i druge pravne osnove aktivnosti
Osnova za plaće službenika (kao i sva ostala davanja iz radnih odnosa) nalazi se prije svega u Zakonu o službenicima i namještenicima u lokalnoj i područnoj (regionalnoj) samoupravi, zatim u odredbama Odluke o ustrojstvu i djelokrugu gradskih upravnih tijela Grada Delnica, Odluka o plaći i drugim pravima Gradonačelnika iz radnog odnosa, Odluci o visini koeficijenta za obračun plaće službenika i Pravilnika o dodatku za uspješnost na radu te prije svega u odredbama važećeg kolektivnog ugovora za čije je sklapanje podloga Zakona o službenicima i namještenicima u lokalnoj i područnoj (regionalnoj) samoupravi.

Zakon o proračunu, Opći porezni zakon, Zakon o lokalnoj i područnoj (regionalnoj) samoupravi, Zakon o financiranju jedinica lokalne i područne (regionalne) samouprave, Zakon o javnoj nabavi, Zakon o porezu na dohodak, Pravilnik o porezu na dohodak, Zakon o financijskom poslovanju i predstečajnoj nagodbi, Zakon o lokalnim službenicima i namještenicima, Zakon o plaćama o lokalnoj i regionalnoj (područnoj) samoupravi, Zakon o fiskalnoj odgovornosti, Zakon o sustavu unutarnjih financijskih kontrola u javnom sektoru, Uredba o klasifikaciji radnih mjesta u lokalnoj i područnoj (regionalnoj) samoupravi, Odluka o izvršavanju proračuna grada Delnica, Zakon o obveznim odnosima, Ovršni Zakon.

	Ishodište i pokazatelji
Ishodišta za program su decidirano navedeni u odredbama zakona i aktima Grada Delnica. Navedene odredbe, svaka za sebe sadrži i posebne pokazatelje na kojima se zasnivaju izračuni kao i ocjene potrebnih sredstava sukladno broju zaposlenih.
Ciljevi provedbe programa 
 Cilj programa je dugoročno provoditi politiku plaća i drugih materijalnih prava službenika u skladu s proračunskim mogućnostima te osigurati sredstva za nesmetano obavljanje upravnih, stručnih i ostalih poslova.




Pokazatelji uspješnosti 
Redovito podmirivanje svih financijskih obveza prema zaposlenicima gradske uprave te isporučiteljima roba i usluga. Izračun i ocjene potrebnih sredstava temeljeni su na procjeni utrošenih sredstava u prethodnim godinama.

	Aktivnost A030102 REDOVAN RAD UPRAVNOG ODJELA:
Aktivnost je planirana u ukupnom iznosu od 1.026.238,00  eura.
Rashodi za zaposlene planirani su u iznosu od 818.147,00 eura, a odnose se na bruto plaće, ostale rashode za zaposlene - nagrade, darovi, regres, naknade za bolest, invalidnost i smrtni slučaj i otpremnine (u 2027. godini u mirovinu odlaze dvije službenice) te Doprinose na plaće. Materijalni rashodi planirani su u iznosu od 185.891,00 eura, a odnose se na Naknade troškova zaposlenima - dnevnice za službeni put u zemlji i inozemstvu, naknade za prijevoz na službenom putu u zemlji i inozemstvu, naknade za prijevoz na posao i s posla, naknada za korištenje privatnog automobila u službene svrhe te seminari, Rashode za materijal i energiju - literatura, sitni inventar, ostali materijal za potrebe redovnog poslovanja, uredski materijal, materijal za higijenske potrebe i njegu, Rashode za usluge – ostale usluge promidžbe i informiranja (objava oglasa, objava javne nabave u Narodnim novinama), ostale nespomenute usluge (odnosi se na ugovor o suradnji – klimatološka postaja Delnice te ostale usluge), usluge telefona, telefaksa, usluge interneta, ostale usluge tekućeg i investicijskog održavanja (popravci računala), usluge odvjetnika i pravnog savjetovanja i računalne usluge (računovodstveni program, usluga održavanja računalne i mrežne opreme i usluga automatskog sigurnosnog kopiranja podataka (backup) te usluge servisa e-računa) i Ostale nespomenute rashode poslovanja - ostale pristojbe i naknade (mjesečna naplata 1% prihoda od poreza na dohodak, HRT pristojba) reprezentacija, tuzemne članarine, javnobilježničke pristojbe, osiguranje zaposlenih i osiguranje imovine i ostali nespomenuti rashodi poslovanja (naknade za usl. putem digitalnog certifikata - Fina, poslovi za jedinice lokalne i područne samouprave – Fina). Financijski rashodi planirani su u iznosu od 18.500,00 eura, a odnose se na Ostale financijske rashode (zatezne kamate, usluge platnog prometa i usluge banaka). Rashodi za nabavu neproizvedene dugotrajne imovine planirani su u iznosu od 1.500,00 eura, a odnose se ne licence (obuhvaća nabavu licenci za operativni sustav te obnovu licenci za antivirusni program). Rashodi za nabavu proizvedene dugotrajne imovine planirani su u iznosu od 2.200,00 eura, a odnose se na  računala i računalnu opremu i uredski namještaj.





PROGRAM  KREDITI

Aktivnost A120101 PODMIRENJE KREDITNIH OBVEZA
Opis programa, svrha programa – U sklopu programa planirana je otplata dugoročnih kredita za kapitalne gradske projekte (glavnica i kamate) te kratkoročno zaduženje (minus po računu)  radi održavanja likvidnosti i plaćanja dospjelih obveza.
Grad Delnice se krajem 2014. godine zadužio kod HBOR-a u iznosu od 1.592.037,11 eura za kapitalnu investiciju Supilova ulica, rekonstrukcije ulice I.G.Kovačića i obnove asfaltnog kolnika ulice Trg 138. brigade HV i prolaz Hrvatskih šuma s rokom otplate od deset godina. Otplata glavnice počela je teći u 08. mjesecu 2017.godine.
U 2020. godini Grad Delnice se zadužio kod Erstesteiermärkische banke za kapitalnu investiciju  „Izgradnja nogostupa i oborinske odvodnje u Lučicama„ i „Javna rasvjeta Delnice-Lučice i Lučička cesta “ u iznosu od 849.425,99 eura s rokom otplate od deset godina. Otplata glavnice počela je teći od 31.01.2023. godine. 
U 2021. godini Grad Delnice se zadužio kod HBOR-a za financiranje kapitalnog projekta “Energetska obnova JR Led lampe”u iznosu od 398.168,43 eura s rokom otplate kredita od deset godina. Otplata glavnice počela je teći od 31.07.2022. godine.
U 2024. godini Grad Delnice se zadužio kod Erste banke za financiranje kapitalnih projekata „Dječji vrtić dogradnja-radovi“, „Zamjena asfaltne podloge - Ulica kralja Zvonimira“ i „Uređenje ulice Ograja“ u iznosu od 998.000,00 eura. Pošto je kredit iskorišten u iznosu manjem od ugovorenog, glavnica kredita iznosi 928.750,94 eura. Otplata glavnice počela je teći u 05. mjesecu 2026. godine.
U sklopu financijskog plana predlaže se nastavak korištenja kratkoročnog zaduženja – minus po računu, u iznosu od 400.000,00 eura za 2027. i projekcijske godine.
Navedeno zaduženje predviđa se radi održavanja likvidnosti i pravovremenog podmirenja dospjelih obveza Grada, čime se želi osigurati nesmetano funkcioniranje Grada te redovito izvršavanje svih planiranih aktivnosti u nadolazećem razdoblju.

Zakonske i druge pravne osnove aktivnosti
Temeljem Zakona o Proračunu, Pravilnika o postupku zaduživanja te davanju jamstva i suglasnosti jedinica lokalne i područne (regionalne) samouprave i odluke o izvršavanju Proračuna Grada Delnica.

Ciljevi provedbe programa
Ovim programom postiže se zadovoljenje podmirenja kreditnih obveza kao i zadovoljenje programa koji su bili razlog kreditnog zaduženja. Ovaj program nema direktni pokazatelj uspješnosti no bitno je da kreditno zaduženje bude u zakonski zadanim okvirima ali i da ne utječe znatno na smanjenje likvidnosti odnosno da su realizirani prihodi dostatni za  otplatu kredita.

Pokazatelji uspješnosti
Pravovremeno izvršenje svih financijskih obveza prema bankama po postojećim zaduženjima za kapitalne investicije u ugovorenim rokovima, bez dodatnih troškova zateznih kamata i sl.

PROGRAM  JAČANJE GOSPODARSTVA

Opis programa, svrha programa
Aktivnosti koje čine ovaj  program žele kroz  različite oblike sufinanciranja povećati i očuvati gospodarstvo na području Grada Delnica te povećati zaposlenost.

Zakonske i druge pravne osnove aktivnosti
Zakon o gospodarstvu, Zakon o poticanju razvoja malog gospodarstva.

Ishodište i pokazatelji 
Izračuni i ocjene potrebnih sredstava zasnivaju se na potencijalnim potrebama novih poduzetnika i pomoći postojećim poduzetnicima. Određene aktivnosti baziraju se na prošlogodišnjim izvršenjima.

Ciljevi provedbe programa 
Poticati razvoj i jačanje lokalnog gospodarstva kroz financijsku potporu poduzetnicima radi povećanja konkurentnosti, otvaranja novih radnih mjesta i održivog gospodarskog rasta.

Aktivnost A130100 SUBVENCIJE ZA JAČANJE GOSPODARSTVA
Ovom aktivnošću raspisuju se programi za jačanje gospodarstva na području Grada Delnica kojima se potiče otvaranje novih radnih mjesta te jačanje tržišne pozicije kroz nabavu novih strojeva ili opreme. Radi se o bespovratnim sredstvima koja će biti dodijeljena u 2027. godini te projekcijskim godinama.

Aktivnost A131801 SUFINANCIRANJE LAG-a
Lokalna akcijska grupa kao neprofitna i nezavisna udruga od strane  osnivača iz javnog, gospodarskog i društvenog sektora osnovana je s ciljem promocije održivog razvoja, oživljavanja gospodarstva i poboljšanja kvalitete života na području kojega LAG obuhvaća.


PROGRAM  OSTALI NSPOMENUTI FINACIJSKI RASHODI

Aktivnost A132701 PRORAČUNSKA PRIČUVA
Ova aktivnost odnosi se na nepredviđene rashode. Pod nepredviđenim rashodima podrazumijevaju se rashodi za koje u Proračunu nisu osigurana sredstva ili se tijekom godine pokaže da nisu osigurana dostatna sredstva jer ih pri planiranju Proračuna nije bilo moguće predvidjeti. O utrošku navedenih sredstava odlučuje Gradonačelnik i o tome izvješćuje Gradsko vijeće u okviru polugodišnjeg i godišnjeg izvještaja o izvršenju Proračuna.



Zakonske i druge pravne osnove aktivnosti
Zakon o proračunu
Ciljevi provedbe programa 
Izvijestiti Gradsko vijeće o korištenju proračunske zalihe.
Ishodište  i pokazatelji
Ishodište se temelji na Zakonu o proračunu i osiguranju sredstava do maksimalno 0,5% planiranih općih prihoda bez primitaka.
Pokazatelj se odnosi na postotak danih izvješća o trošenju proračunske zalihe u odnosu na broj korištenja istih.

Aktivnost A132702 PROVEDBENI PROGRAM
Provedbeni program Grada Delnica za razdoblje 2025.-2029. strateški je dokument koji definira smjer razvoja grada u nadolazećim godinama.
Program osigurava provedbu ciljeva iz Plana razvoja Primorsko-goranske županije (2022.-2027.) i Plana razvoja Gorskog kotara (2022.-2027.) u skladu s višegodišnjim financijskim okvirom Europske unije.
	Smješten je u hijerarhijski povezan sustav strateških dokumenata Europske unije, Republike Hrvatske, Primorsko-goranske županije, Gorskog kotara i Grada Delnica te omogućuje usklađeno djelovanje svih razina vlasti s ciljem poticanja održivog razvoja, demografske revitalizacije i povećanje kvalitete života građana.

Zakonske i druge pravne osnove aktivnosti
Zakon o sustavu strateškog planiranja i upravljanja razvojem Republike Hrvatske („Narodne novine“, br. 123/17, 151/22).
Ciljevi provedbe programa 
Ostvarenje zajedničkih ciljeva razvoja za područje grada Delnica, podizanje kvalitete života građana, održivi gospodarski rast, unaprjeđenje socijalne skrbi, povećanje otpornosti lokalne zajednice, transparentno i učinkovito upravljanje.

Pokazatelji uspješnosti
Ostvarivanje planiranih prioriteta, mjera i projekata na lokalnoj razini, vidljivo poboljšanje kvalitete života stanovnika, napredak u području gospodarskog i socijalnog razvoja.

1.117.518,64 971.738,00 1.026.238,00 964.388,00 967.554,00 106

NAZIV AKTIVNOSTI

Izvršenje 

2025.

Plan 2026. Plan 2027.

Projekcija 

2028.

Projekcija 

2029.

Indeks 

2027./2026.

Program 1201         

KREDITI 297.910,61 764.100,00 731.100,00 653.100,00 653.100,00 96

Aktivnost A120101 

PODMIRENJE 

KREDITNIH OBVEZA 297.910,61 764.100,00 731.100,00 653.100,00 653.100,00 96

Plan 2026. Plan 2027.

Projekcija 

2029.

Indeks 

2027./2026.

Program 1325         

JAČANJE 

GOSPODARSTVA 44.197,20 52.182,00 46.700,00 46.700,00 46.700,00 89

Aktivnost A130100 

SUBVENCIJE ZA JAČANJE 

GOSPODARSTVA 40.500,00 43.000,00 43.000,00 43.000,00 43.000,00 100

Aktivnost A130115 

SURADNJA S 

UDRUŽENJEM OBRTNIKA 

DELNICE 0,00 5.482,00 0,00 0,00 0,00 0

Aktivnost A131801 

SUFINANCIRANJE LAG-a 3.697,20 3.700,00 3.700,00 3.700,00 3.700,00 100

NAZIV AKTIVNOSTI

Izvršenje 

2025.

Plan 2026. Plan 2027. Projekcija 

2028.

Projekcija 

2029.

Indeks 

2027./2026.

Program 1327 OSTALI 

NESPOMENUTI 

FINANCIJSKI RASHODI 1.400,00 6.637,00 7.637,00 7.637,00 7.637,00 115,07

Aktivnost A132701 

PRORAČUNSKA PRIČUVA 0,00 6.637,00 6.637,00 6.637,00 6.637,00 100,00

Aktivnost A132702 

PROVEDBENI PROGRAM 1.400,00 0,00 1.000,00 1.000,00 1.000,00 0,00

